
З  А  П  О  В  Е  Д
№ Р - 213/10.03.2026 г.
На основание чл. 29, ал. 3 и ал. 4 във връзка с т. 11 от Приложение № 1 към Правилника за прилагане на закона за публичните предприятия и чл. 6, т. 1 от Договор за възлагане управлението на лечебно заведение - еднолично акционерно дружество Университетска многопрофилна болница за активно лечение „Света Марина” ЕАД, гр. Варна от 06.03.2024 г. и Вътрешни правила за реда за отдаване под наем на недвижими имоти, собственост на УМБАЛ „Света Марина“ ЕАД, гр. Варна, одобрени с протокол № 19/11.08.2023 г. от Съвета на директорите на УМБАЛ „Света Марина“ ЕАД и въз основа на Решение на Съвета на директорите на лечебното заведение по Прoтoкол № 04/18.02.2026 г.,
Н А Р Е Ж Д А М:


1. Да бъде проведен конкурс за отдаване по наем за срок от три години на следните недвижими имоти, собственост на УМБАЛ „Света Марина” ЕАД:


1.1. Търговски обект за продажба на кафе и безалкохолни напитки, с обща площ от 95.18 кв.м., находящ се в гр. Варна, бул. „Хр. Смирненски“ № 1, основна сграда на УМБАЛ „Света Марина“ ЕАД с идентификатор: 10135.2555.2677.14, партерен етаж, с минимална месечна наемна цена от 854.40 евро, с ДДС.

1.2. Автоработилница, находяща се в северозападната част на двора на УМБАЛ „Света Марина” ЕАД, в сграда с идентификатор: 10135.2555.2677.24.6, с площ от 146,28 кв. м., състояща се от 3 бр. гаражни клетки, ведно с наличната диагностична апаратура и офис обзавеждане, с минимална месечна наемна цена от 864 евро с ДДС.

2.
Кандидатите могат да участват както за един, така и за двата гореописани обекта. 


2.1. За всеки един от посочените по-горе два обекта, кандидатите участват с отделен комплект конкурсни документи.


2.2. Всеки от обектите може да се експлоатира само по предназначението, указано в описанието им.


3.
В наемната цена не са включени консумативни разходи за електроенергия, топлоенергия, вода, телефон, смет, текущи ремонти, реконструкции и преустройства, необходими за осъществяване на дейността, които ще се заплащат отделно от наемателите. Бъдещите наематели ще оборудват за своя сметка съответно наетите имоти, с което да осигурят функционирането им.


4.
До конкурса се допускат физически и юридически лица, регистрирани като търговци, съгласно действащото законодателство, които нямат просрочени задължения към УМБАЛ „Света Марина” ЕАД.


5.
Кандидатите представят депозит за участие в конкурса в размер на 100 евро. Депозитът следва да бъде внесен в касата на УМБАЛ „Света Марина“ ЕАД, гр. Варна, ул. “Хр. Смирненски” № 1. Внасянето на депозита може да се извърши всеки работен ден, от 10:00 до 15:30 часа, считано от датата на публикуването на настоящата заповед, до последния работен ден, предхождащ провеждането на конкурса. 

6.
Възложителят има право да задържи за себе си депозита за участие в конкурса, когато кандидатът: 

 
6.1. оттегли предложението си след изтичане на срока за подаване на предложенията;

 
6.2. е определен за изпълнител, но не внесе авансово дължимата наемна цена за един месец и/или откаже да сключи договор за наем.

Депозитите за участие се освобождават след сключването на договор за наем, при поискване от съответния кандидат. Възложителят освобождава депозитите без да дължи лихви за периода, през който средствата са престояли при него. 

7.
Конкурсът ще се проведе на 27.03.2026 г., в централната сграда на УМБАЛ “Света Марина” ЕАД, гр. Варна, бул. “Хр. Смирненски” № 1 от 10.00 ч., при закрито заседание на комисията.


8.
Оглед на предлаганите за отдаване под наем обекти може да се извърши всеки работен ден от 14:00 до 15:00 часа, до последния работен ден, предхождащ провеждането на конкурса, след предварителна заявка на тел.: 052/978 500 и представяне на документ за закупена конкурсна документация, в присъствие на служител на УМБАЛ „Света Марина” ЕАД.

9.
Документацията за конкурса може да бъде закупена от деловодството на болницата всеки работен ден от 10:00 до 15:30 часа, считано от датата на публикуването на настоящата заповед, до последния работен ден, предхождащ провеждането на конкурса. Цената на документацията е 5.00 евро с включен ДДС и се заплаща на „Главна каса”. В същия срок от „Главна каса” се получава удостоверението по т. 10.8. по-долу.


10. В пликовете с предложенията си кандидатите следва да поставят следните документи:


10.1. Оферта, изготвена съгласно приложения в документацията към конкурса образец; 

10.2. Информация за единен идентификационен код съгласно чл. 23 от Закона за търговския регистър и регистъра на юридическите лица с нестопанска цел;

10.3. Три имена и адрес за кореспонденция на физическото лице участник;


10.4. Копия на платежните документи, удостоверяващи че Кандидатът е платил депозит за участие в процедурата и е закупил документацията;

10.5. Нотариално заверено пълномощно, съдържащо точно посочване на действията, които пълномощникът има право да извършва, когато заявлението се подава от лице, различно от кандидата, или законния представител на кандидата;


10.6. Удостоверение от НАП за липса на задължения към държавата, издадено след 01.03.2026 г. (В случай, че кандидатът има парични задължения към държавата, установени с влязъл в сила акт на компетентен орган, или задължения към осигурителни фондове, същият следва да представи документ от компетентния орган за допуснато разсрочване или отсрочване на задълженията);


10.7. Декларация за липса на определени обстоятелства – по образец;


10.8. Удостоверение, издадено от УМБАЛ „Света Марина” ЕАД след датата на настоящата заповед, че участникът няма непогасени задължения към лечебното заведение с настъпил падеж;

11. Обстоятелствата, посочени в предходната точка, които се отнасят за физически лица, следва да се удостоверяват за управителите или за членовете на управителните органи на кандидатите - юридически лица. Копията на документите следва на всяка страница да са подпечатани с печата на кандидата и да са подписани от лицето, представляващо кандидата, или от упълномощено от него лице.

12. Непредставянето на посочените в т. 10 документи в съответната форма, е основание кандидатът да бъде декласиран.

13. Участниците в конкурса представят в запечатан непрозрачен плик документите по т. 10. Върху плика се отбелязва името на участника, адрес и телефон за контакт и цялостното наименование на обекта на конкурса, за който участникът подава оферта. Пликовете се подават в деловодството на Болницата всеки работен ден от 9:00 до 16:00 часа, считано от датата на публикуването на настоящата заповед до последния работен ден, предхождащ провеждането на конкурса.


14.   Критерий за оценка на предложенията – най-висока наемна цена.

Спечелилият конкурса участник следва да заплати депозит/гаранционно плащане при сключване на договора в размер на една месечна наемна цена, която сума ще бъде прихваната срещу последната 36-та дължима месечна наемна вноска, или срещу друго дължимо плащане при предсрочно прекратяване на договора. В случай, че това не стане, съответният участник ще бъде отстранен от конкурса. Възложителят ще се обърне към класирания втори кандидат, с предложение за сключване на договор и заплащане на депозит/гаранционно плащане, а при евентуален отказ и от него, Възложителят ще се обърне към следващия класиран поред. УМБАЛ „Света Марина“ ЕАД не дължи лихви за периода, през който този депозит/гаранционно плащане е престоял при него.

15. Възложителят може да прекрати конкурса, когато не е подадено нито едно предложение за участие или не е допуснат нито един кандидат, или по други причини – по целесъобразност. В случай на прекратяване на конкурса по целесъобразност, внесените депозити и/или цената на документацията се връщат на лицата, които са ги платили.

